Maysa kadagiti teddek ti kontemporario a Literatura Iloko ni Meliton Galinato Brillantes, malaglagipto kadagiti naidumduma a sarita ken novela a namsek iti local color ti Tanap ken pagbibiagan dagiti di malipatan a karakter nga Ilokano, Ibanag ken Aeta iti away, karayan ken kabambantayan ti Cagayan. Tubo ti Santa, Ilocos Sur ngem nagnaed ken ti familiana iti Sta. Teresita ken Aparri, Cagayan.